
Pars  anatomica. 


A.  Anthropotoniia. 

Evolutio  medullae  spinalis- 

Inquisitionibus  anatomicis  cq\.  Tiedemann , Ca- 
7’us'^),  Tf^en‘zel,  Desmoulins cognitiones  notatu  di- 
gnissimas de  organo  hocce  ejusque  evolutione,  huc- 
usque justo  magis  neglecto  debemus. 

Versus  tertiam  vel  quartam  septimanam  flui- 
dum quoddam  griseo-albescens  in  cavo  cranii  et 
spinae  dorsalis  foetus  contentum  observatur.  A 
({uarta  ad  quintam  septimanam  medulla  oblongata 
duplo  latior  tunc  temporis  cernitur  medulla  spinali, 
cujus  crassities  per  omnem  illius  longitudinem  ae- 
([ualis  est  ante  evolutionem  extremitatum,  levemque 
offert  curvaturam  antrorsum  in  illo  loco,  ubi  me- 
dulla oblongata  originem  capit,  quae  ab  inflexione 
capitis  versus  pectus  dependere  videtur.  Formatur 
filamentis  duobus  albis , quorum  decussatio  mani- 
festa observatur  in  eo  loco , ubi  medulla  spinalis 
curvaturam  antrorsum  exhibet.  Sed  non  filamenta 
niedullarialpsa  sese  decussant,  sed  fasciculi  solum- 
modo intermedii  seu  pyramidales. 

Quinta  septimana  illa  filamenta  sulcum  formant 


■')  Auatomie  und  Bildungsgcschiclite  des  Geliirns  des  Fotus. 
Niimberg  1816. 

^’)  Versuch  einer  Darstelfung  des  Nervensyslems.  Leipz.  i8l4- 
'')  Exposition  succincte  du  developpcment  et  des  fouctions 
du  sysleme  cerebro-spiiial. 

longitudinalem,  multo  latiora  et  ad  utrumque  latus 
crassiora  et  tumida  conspiciuntur.  Septima  hebdo- 
made medulla  per  omnem  longitudinem  fissa  est. 
Eodem  tempore,  quo  medulla  intumescit,  adparent 
quoque  extremitates. 

Inchoante  mense  tertio  medulla  adhuc  aperta 
est  in  superiore  parte  et  ad  finem  hujus  mensis  ex- 
tenditur ad  extremum  usque  ossis  sacri.  Pars  me- 
dullae cervicalis  et  lumbaris  tunc  temporis  magis 
tumida  est,  quam  reliqua  medulla.  Ad  finem  hujus 
mensis  medulla  non  ultra  quam  ad  dimidium  ossis 
sacri  contingit.  Canalis  internus , qui  per  reflexio- 
nem marginum  medullae  producitur , communicat 
cum  ventriculo  cerebri  quarto.  Desmoulins  autem 
opinatur,  canalem  istum  per  sinum  formari,  quem 
plica  piae  matris  sese  inmergentis  in  substantiam 
internam  medullae  producit. 

Tempus  obliterationis  illius  canalis  non  notum 
est,  nec  cognitum,  an  haec  fiat  eodem  tempore  per 
omnem  extensionem  an  vero  pededentim  progre- 
diendo. Carus  autumat,  quod,  si  hoc  ultimum  con- 
tingeret, portio  medullae  pectoralis  prima  esse  de- 
beat, quae  obliteretur,  tum  ex  ea  ratione,  quia 
pars  cervicalis  nimis  proxima  est  ventriculo  cerebri 
quarto,  tum,  quia  fissura  posterior  in  regione  lum- 
bari longe  serius  adhuc  conspicienda  est. 

Quarto  mense , medulla  non  ultra  basim  ossis 
sacri  extenditur ; intumescentia  cervicalis  multo  ma- 
jor est  lumbari.  Duo  filamenta  medullaria  hucus- 
que sibi  contigua  dispartiuntur  in  tria  aut  quatuor 
multo  minora.  Interius  seu  pyramidale  superficiem 
offert  planam  sat  latam,  et  manifeste  se  decussat 
cum  illo  lateris  oppositi.  Fesalias,  Sanlorini , Soeme- 
ring,  G ali  et  alii  hanc  observarunt  decussationem. 

cujus  existentiam  Hallcr , Vicq-  d' Aziv  ei  Monro  ne- 
gant. Filamentum  medium,  seu  olivare  supra  illud 
positum  est,  fibras  emittens  adscendentes  ad  emi- 
nentias quadrigeminas.  Filamentum  denique  exter- 
num seu  restiforme,  ortum  ex  portione  laterali  et 
posteriori  medullae,  parietem  format  ventriculi 
quarti,  et  cerebellum  tandem  ingreditur.  Canalis 
internus  medullae  valde  angustatus  est,  et  commu- 
nicat adhuc  cum  ventriculo  quarto.  Yersus  finem 
hujus  mensis  nervi  lumbares  et  sacrales  prolongan- 
tur et  formant  sic  dictam  caudam  equinam  ; pia  ma- 
ter per  sulcum  longitudinalem  posteriorem  in  sub- 
stantiam medullae  intrat. 

Mense  quinto  eminentiae  pyramidales  manife- 
stiores evadunt;  existit  adhuc  communicatio  inter 
ventriculum  quartum  et  cavitatem  medullae  spina- 
lis , quae  tunc  temporis  vertebram  lumbarem  quin- 
tam contingit. 

Prolongatio  caudalis  in  embryone  humano  ab 
omnibus  adnotatur  anatomis  et  ad  quartum  vitae 
Ibetalis  mensem  persistit.  Hac  vero  periodo  dispa- 
ret et  quidem  ea  ratione  , qua  medulla  in  canalem 
vertebralem  adscendit.  Si  vero  illius  ascensus  retar- 
datur, foetus  humanus  cum  cauda  nascitur,  cujus 
abnormitatis  exempla  ab  auctoribus  plura  adnotan- 
tur.  Sic  Bartholinus  “)  narrat,  se  puerum  vidisse  cu- 
jus os  coccygis  in  caudam  prolongatum  erat.  Els- 
holz  et  RoLoff  similes  observarunt  casus.  Ea- 
dem ratione  ac  in  homine  in  animalibus  quoque  eo 
breviorem  invenimus  medullam  spinalem,  quo  bre- 


*)  llistor.  anat.  Cent.  VI. 

*')  De  conccpt.  tubar.  et  de  puella  monslrosa. 
'^)  Memoir.  de  TAcad.  des  sc.  de  Bcrlia  1761- 

vior , qua  praedita  sunt , cauda.  Tiedemann  arbitra- 
tur , quod , si  medulla  spinalis  minus  descendit  in 
canali  vertebrali  foetus , qui  exclusioni  ex  utero 
proximus  est,  quam  infoetu,  qui  minus  adhuc  evo- 
lutus est,  haec  differentia  eo  adscribenda  sit,  quod 
columna  vertebralis  rapidiora  caperet  incrementa 
in  longitudinem,  quam  quidem  corpus  medullare, 
quod  circumdat  et  custodit,  eodem  tempore  possit, 
ita  ut  in  relatione  cum  illa  eo  brevius  evadat,  quo 
magis  foetus  partui  appropinquat.  Medulla  igitur 
spinalis  secundum  illius  opinionem  in  eodem  per- 
sistit loco,  et  columna  vertebralis  prolongatur 
deorsum. 

Versus  finem  mensis  sexti  corpora  olivaria  pro- 
minentiam lateralem  sat  notabilem  formant;  fila- 
menta interna  et  media  thalamos  nervorum  optico- 
rum intrant,  vel  formant  ipsos  intumescendo.  Ali- 
quae fibrae  discedunt  a parte  interiore  et  dirigun- 
tur versus  eminentias  mammillares,  omnes  reliquae 
fibrae  propagantur  a parte  posteriori  antrorsurn 
et  ab  interiori  extrorsum , divergentes  in  lobos  ce- 
rebri. 

Septimo  mense  longitudo  medullae  spinalis  fere 
eadem  est,  distinguuntur  fibrae  transversales,  quae 
protuberantiam  annularem  producunt  et  cum  fibris 
corporum  pyramidalium  diversimode  implicantur. 

Mense  octavo  medulla  spinalis  non  ulterius 
contingit,  quam  ad  quartam  usque  vertebram  lum- 
barem , et  mense  nono  invenitur  ad  tertiam.  Cana- 
lis interior  adhuc  persistit. 

Ultimis  his  mensibus  vitae  foetalis  dispositio 
fibrarum  medullarium  optime  conspicitur.  Denomi- 
natio medullae  oblongatae,  quam  veteres  illi  tribue- 
runt, demonstrat,  optime  illos  perspexisse  medul- 

lain  spinalem  prolongalionem  ease,  et  quidem  pi  o- 
longationem  cerebri. 


Structura  medullae  spinalis. 

Praetereundo  disquitionem  involucri  ossei  me- 
dullae spinalis,  solummodo  de  membranis  illam  cir- 
cumvolventibus , de  conformatione  illius  externa , 
structura  interna  et  de  origine  nervorum  inde  emer- 
gentium sermo  faciendus  est.  Tres  numerantur  mem- 
branae, medullam  spinalem  obvestieutes.  Dura  me- 
ninx  medullae  spinalis  canali  vertebrali  non  adeo 
adhaeret,  uti  cranio,  sed  per  textum  cellulosum 
leviter  illi  adjungitur,  ita  ut  per  omnem  canalis  ex- 
tensionem facile  ab  illo  separari  possit,  abscissis  an- 
teaprocessibus,  qui  foramina  intervertebralia  trans- 
eunt. Transparens  ceteroquin  est  haec  membrana, 
ita  ut  fibrae  longitudinales  facile  discerni  possint. 
Intime  adhaeret  circumferentiae  ossis  occipitalis , 
in  cujus  parte  posteriore  crassitiem  notabilem  of- 
fert. Latitudo  canalis  membranaceae,  per  duram 
matrem  formati  in  regione  lumbari  maxima  est,  et 
plicas  ibi  offert  longitudinales. 

Arachnoidea  altera  medullae  spinalis  membra- 
na organon  sistit  humorem  serosum  exhalans  , qui 
intra  involucra  membranacea  medullae  spinalis  in- 
venitur. Membranae  internae  leviter  adharet  per 
textum  cellulosum;  admodum  tenera  est,  et  in  cor- 
])ore  infantili  magis,  quam  adulto  perlucida.  Pia 
mater  medullae  spinalis  proprium  sistit  hujus  invo- 
lucrum. Minus  adhaeret  medullae  neo- natorum  , 
(luam  adultorum , in  illis  enim  facile  per  omnem 
extensionem  separari  potest , quin  laceretur.  Tex- 
tura illius  a pia  matre  cerebri  alic[uomodo  differt. 

Keufjel  obsei  vabat,  illam  pro  maxima  parle  fibris 
formari  longitudinalibus  ; fibrae  obliquae,  quas  aiia- 
lomi  alii  describunt , parcae  sunt  et  superficiales. 
In  inferiore  parte  medullae  spinalis  membrana  haec 
crassior  est  et  tenacior,  quam  quidem  in  superiore, 
et  ejus  textura  eo  magis  analoga  est  piae  matri  ce- 
rebri, quo  magis  cerebro  adpropinquat.  Facies 
illius  externa  glabra  est  et  contigua  arachnoideae, 
adhaerens  illi  ramis  vasculosis  et  textu  celluloso 
tenero.  Cuique  filamentorum  nervosorum  involu- 
crum praebet  proprium , quo  a reliquis  separatur. 
Vasa  sanguifera  arteriosa  et  venosa  per  faciem  il- 
lius externam  decurrunt,  et  cohaerent  cum  illa 
textu  celluloso  admodum  tenero,  perforant  ipsam 
piam  matrem  et  substantiam  medullae  spinalis  in- 
trant. Bichat  ligamentum  denticulare  qua  prolon- 
gationem  considerat  velamentorum  medullae  spina- 
lis; Chaussler  per  solam  membranam  arachnoi- 
deam formari  asserit  ; OliPter  , qui  medullam 
spiiialhm  multoties  tum  in  homine , quum  in  equo- 
rum cadaveribus  examinavit,  in  quibus  ligamentum 
denticulare  multo  distinctius  observari  licet,  conti- 
nuitatem ligamenti  denticularis  et  piae  matris  op- 
time distingui  asserit,  fibrae  enim  hujus  membra- 
nae extrorsum  diriguntur,  formando  saltem  superio- 
rem ligamenti  partem. ejusdem  est  opinionis. 

Pia  mater  multum  contribuit,  ut  medulla  con- 
sisteiitiam,  quam  habet,  conservet,  comprimit  enim 
substantiam  illius , quae  quam  primum  velamenta 
adimuntur , brevi  mollescit  et  diffluit. 


“)  De  medulla  spinali.  Hallae  i8io- 
Traite  de  l’Encephale.  Paris  1807. 

')  De  la  moelle  epiniere  etc,  Paris  i824- 


Medulla  spinalis  ipsa  funiculum  refert  cylin- 
dricum, qui  a protuberantia  cerebrali  incipiendo 
ad  vertebram  usque  lumbalem  primam  vel  se- 
cundam extenditur,  per  omnem  extensionem  ma- 
gnam suppeditans  nervorum  quantitatem.  Non  exac- 
te medium  canalem  vertebralem  occupat , sed  an- 
teriorem illius  partem.  Longitudo  non  est  con- 
stans, plerumque  tamen  inter  corpus  vertebrae  lum- 
balis primae  et  secundae  terminatur. 

Consistentia  medullae  spinalis  quidquam  major 
est,  quam  cerebri  et  cerebelli.  Paulo  post  mortem 
vero  mollescit  et  massam  refert  pultaceam  albe- 
scentem, semifluidam.  Chaussiev  observabat,  me- 
dullam spinalem  infantis  recens  nati  consistentiani 
majorem  offerre,  quam  adulti  et  robusti;  foemina- 
rum  medullam  minoris  esse  consistentiae , quam 
virorum,  aetate  progrediente  in  genere  mollescere. 
Quoad  volumen , hominis  medulla  spinalis  relata 
ad  cerebrum,  multo  minor  est,  c]uam  in  omnibus 
animalibus,  hocce  organo  praeditis,  quae  tamen 
regula  de  adulto  solum  homine  valet,  nequaquam 
vero  de  foetu  humano , in  quo  eo  major  medulla 
spinalis  respectu  cerebri,  quo  junior  ipse  embryo. 

Forma  cylindrica  non  exacta  est,  cum  a parte 
anteriori  et  posteriori  compressa  est,  et  tres  offert 
intumescentias  , quarum  superior  ad  illius  initium, 
altera  ad  tertiam  circiter  vertebram  cervicalem , 
et  tertia  ad  dorsalem  decimam.  Infra  hanc  intume- 
scentiam  medulla  filiformis  excurrit.  Nonnulli  aucto- 
res, uti  Huber^)  et  Frotscher  illam  per  intume- 
scentias parvas  terminari  asserunt. 

“)  Liber  citat. 

'’)  D e medulla  spinali  etc.  Gottingae  1741  • 

Descriptio  medullae  spinalis.  Erlangae  1788. 

Quaudo  pia  matei’  a medulla  spinali  elevatur, 
observari  potest  iii  superficie  anteriore  sulcus  per 
omnem  illius  longitudinem  decurrens,  qui  vesti- 
gium est  conjunctionis  filorum  medullarium  in  foe- 
tu  ad  formandam  medullam  spinalem  congredien- 
tium.  Similis  animadvertitur  sulcus  in  facie  medul- 
lae spinalis  posteriore,  sed  magis  superficialis,  quan- 
doque vix  notabilis.  Ad  utrumque  latus  horum  sul- 
corum innumera  inveniuntur  fila  medullaria  cylin- 
drica, quae  ad  formandos  ramos  nervorum  spina- 
lium congrediuntur.  Si  medulla  spinalis  ex  canali 
suo  exemta  investigatur,  in  illius  superficie  magna 
invenitur  plicarum  transversalium  quantitas,  plus 
ininusve  sibi  adproximatarum.  Plicae  istae  a cor- 
rugatione  medullae  spinalis  oriri  videntur , per  re- 
tractionem fibrarum  involucri  sui  producta. 

• Si  medulla  spinalis  transversim  dissecatur,  du- 
]dex  conspicitur  massa,  illam  componens,  externa 
alba,  et  interna  grisea,  quae  differentia  eo  distinc- 
tius cernitur,  quo  junius  est  individuum,  cujus  me- 
dulla investigatur.  In  medulla  enim  senium  substan- 
tia magis  homogenea  est , ita  ut  a centro  grisescen- 
te  in  superficiem  sensim  sensimque  albescentem 
transeat.  Componitur  substantia  grisea  lamellis 
cpiatuor  longitudinis  et  latitudinis  in  diversis  iudi- 
^viduis  diversae,  quarum  duae  anteriores  sunt  et 
duae  posteriores,  convergentes  ad  invicem  et  in 
medio  sibi  contiguae.  An  vero  lamellae  istae  seu 
fasciculi  sese  confundant,  an  vero  separati  maneant, 
difficile  est  discernere,  ob  mollitiem  substantiae  gri- 
seae; id  tamen  certum  est,  illos  inter  se  conjunc- 
tos esse. 

Substantia  alba  medullae  spinalis,  quae  griseam 
obvolvit,  omnia  explet  intervalla,  quae  substantia 


grisea  relinquit,  et  illius  forma  dependet  igilm' a 
forma,  quam  altera  induit.  Lamina  substantiae  al- 
bae per  sulcum  medium  sese  inmittit  et  illius  fun- 
dum format.  Bartholinus  Hildenbrandt  aliique  ob- 
servarunt, internam  medullae  spinalis  substantiam 
fibris  componi  longitudinalibus  , parallelis  , infiniti 
numeri.  Asch  et  Soemering  asserunt,  medullam  spi- 
nalem per  congressum  quatuor  fasciculorum  me- 
dullarium componi.  Hygmorhts  quodlibet  medullae 
spinalis  dimidium  in  quatuor  dividi  posse  fascicu- 
los adserit;  Gall  affirmat,  medullam  spinalem  per 
seriem  glangliorum  sibi  adproximatorum  et  invi- 
cem junctorum  formari.  — Secundum  investigatio- 
nes recentiores , medulla  spinalis  adulti  hominis  a 
pia  matre  separata,  massa  constat  filamentoso-cellu- 
losa  tenui,  et  altera,  quae  semifluida  et  absque  ul- 
la consistentia  est;  priori  igitur  massae  tota  medul- 
la spinalis  consistentiam  debet  et  cohaesionem,  quae 
inter  molleculas  singulas  sibi  contiguas  obtinet. 
Substantia  externa,  rete  fibrosum  constituit,  quod, 
massam  internam  medullarem  obvestit,  et  formatur 
per  infinitum  processuum  cellularium  numerum  , 
qui  sub  angulo  recto  ex  superficie  interna  piae  ma- 
tris originem  sumunt,  fibrasque  laterales  emit- 
tunt, quae  inter  se  conjunguntur,  et  tandem  versus 
centrum  medullae  sensim  convergunt,  volumine 
sensim  decrescentes. 

Producuntur  e medulla  spinali  triginta  nervo- 
rum paria ; sunt  nempe  in  quovis  latere  octo  nervi 
cervicales , duodecim  dorsales  seu  intercostales , 
quinque  aut  sex  lumbales,  et  quatuor  vel  quinque 
sacrales.  Oriuntur  hi  nervi  fasciculis  duobus,  an- 
teriore et  posteriore,  ligamento  denticulari  inter- 
cedente. 

Quivis  autem  fasciculus  radiculis  constat  plu- 
ribus juxta  medullae  longitudinem  dispositis , at- 
que exteriora  versus  ad  se  mutuo  concurrentibus. 
Fasciculus  posterior  in  ganglion  ubique  intumescit, 
durae  meningis  productione  vestitum,  trajiciunt 
modo  foramina  intervertebralia  et  uniuntur  in  trun- 
cum brevem,  qui  mox  in  ramum  anteriorem  et  po- 
steriorem finditur.  Horum  prior  cum  ramis  exterio- 
ribus vicinis  in  arcus  jungitur  et  promit  surculos 
ad  nervum  sympathicum  magnum.  Observationibus 
autem  cel.  Gall  “)  et  Keuffel  manifeste  constat,  ra- 
diculas nervorum  spinalium  usque  cineream  pene- 
trare substantiam.  Nervi  cervicales  et  dorsales  te- 
nuiores , lumbares  et  sacrales  crassiores  sunt , su- 
periores horizontali  decurrunt  directione,  inferio- 
res vero  deorsum  descendunt,  et  quidem  tanto  ma- 
gis , quo  sunt  profundiores , ut  adeo  intra  arach- 
noideae caveam  ex  imo  dorso , summisque  lumbis , 
instar  funiculorum  fluitantium  cum  vasis  sanguife- 
ris  demittantur,  et  sic  dictam  caudam  equinam  con- 
stituant. 


“)  Untersuchungen  iiber  die  Anatomie  des  Nervensystems. 
*“)  Reils  Archiv  X, 

Vitia  conformationis 

e t ■ 

evolutio  imperfecta  medullae  spinalis. 

Vitia  conformationis  et  evolutionis  imperfectae 
in  medulla  spinali  observanda,  ad  sequentia  reduci 
possunt : Defectus  hujus  organi,  fissura  (bifurcatio), 
praesentia  cavitatis  in  substantia  interna,  longitu- 
do et  latitudo  abnormis,  et  hydrorachitis  conge- 
nita. 

Defectus  medullae  spinalis  (amyelitis)  summum 
evolutionis  imperfectae  gradum  sistit,  qui  plerum- 
que cum  cerebri  defectu  et  abnormi  columnae  ver- 
tebralis conformatione  junctus  est,  cum  vertebra- 
rum corpora  aut  penitus  deficiunt,  aut  eorum  ar- 
cus sese  non  contingunt.  Dantur  tamen  observationes 
ab  Anselin  ®)^  Saxtorph  Morgagni  aliisque  fac- 
tae, quae  comprobant,  columnam  vertebralem  per- 
fecte quandoque  evolutam  inveniri,  deficiente  ta- 
men medulla  spinali. 

Defectus  plenarius  medullae  spinalis  conjunc- 
tus quidem  est  in  plerisque  casibus  cum  evolutione 
cerebri  imperfecta, attamen  observationesMe/beZt 
Prochaska  ®)  Mohrenheim  ostendunt,  hanc  compli- 


“)  Journal  de  mddecine  tom.  35. 

Gesammelte  Schriften.  Samml.  I. 

')  Epist.  an.  XX. 

Pathologische  Anatomie. 

*)  Ann.  ac.  f.  III. 

Wiener-Bey trage.  Th.  2.  pag.  3i4- 


16 


cationem  non  necessariam  esse , imo  deficiente  to- 
to cerebro  medullam  spinalem  perfecte  evolutam 
esse  posse. 

E parte  contraria , raro  invenietur  cerebrum 
deficiente  medulla  spinali,  et  si  loco  cerebri,  massa 
invenitur  imperfecta  , medulla  spinalis  non  semper 
cum  illa  cohaeret , ut  observationes  demonstrant, 
a cel.  Prochasba  factae,  in  quibus  medulla  spinalis 
in  tertia  demum  vertebra  cervicali  originem  cepit. 
— In  Memoires  de  Vacad.  rojale  des  sc.ann.  noi  nar- 
ratur casus  de  foetu  octo  mensium , qui  ne  vesti- 
gium quidem , nec  cerebri  neque  medullae  spina- 
lis obtulit,  membranae  tamen  tum  cerebri  quum 
medullae  spinalis  per  omnem  extensionem  optime 
conspiciendae  erant. 

Merj'  observabat  foetum  , justo  tempore  in  lu- 
cem editum,  qui  cerebro  et  medulla  spinali  de- 
stitutus, per  viginti  et  unam  vixit  horam,  imo  nu- 
trimenta assumsit.  Similes  casus  ab  auctoribus  aliis 
adnotaatur. 

Bifurcatio  medullae  spinalis  observata  est  a 
7.a chias  , Manget , Grashuis  , Hull ,,  Malacarne  ^ Moh- 
renheim  , aliisque. 

Zachias  in  foetu  septem  mensium  absente  ce- 
rebro medullam  spinalem  perfecte  duplicem  vidit. 
Similem  casum  narrat  Manget.  Deformitas,  quam 
Malacarne  describit,  in  eo  consistit,  quod  foramen 
occipitale  per  laminam  osseam  in  duas  divisum  es- 
set partes,  pollicem  fere  ab  invicem  separatas  ; per 
quamlibet  earum  , dimidium  medullae  spinalis  de- 
scendebat , et  septem  demum  lineis  inferius  in  sim- 
plicem congrediebantur  medullam  spinalem , an- 
trorsum  et  postrorsum  profunde  sulcatam. 

Longitudo  et  latitudo  abnormis  medullae  spinalis. 

observata  est  a Manget  cum  bifurcatione  medullae, 
a Tyson  ®)  cum  defectu  cerebri.  Mekcl  describit 
foetum  foemineum,  cujus  os  sacrum  per  omnem 
longitudinem  fissum,  et  medulla  spinalis  in  illo  lo- 
co lineas  duas  lata  et  admodum  acuminata  erat,  et 
ad  finem  demum  ossis  sacri  terminabatur. 

KeuJjel  medullam  observabat,  quae  ad  verte- 
bram dorsalem  undecimam  terminabatur;  aliam  ve- 
ro ad  tertiam  vertebram  lumbarem  extendi,  quin 
haec  abbreviatio  et  prolongatio  ullum  effectum  ex- 
seruisset notabilem  per  integram  vitam. 

Caritas  in  substantia  medullae  spinalis  adnotatur  a 
Morgagni *  *^),  Santorini  ‘^),  Portal  '^)  et  Gall  In  casu 
a Morgagni  et  Santorini  notato  inveniebatur  in  me- 
dulla spinali  viri  versus  partem  posteriorem  cavitas 
a substantia  grisea  circumdata,  quae  digitum  mi- 
norem facile  excipiebat,  et  a medulla  oblongata 
orta  ad  tres  vel  quatuor  pollices  extendebatur. 

Portal  in  medulla  spinali  colli  inveniebat  cana- 
lem angustum  ad  vertebram  dorsalem  quartam  ex- 
tensum. Idem  , foetum  describit  maturum  , cujus 
vertebra  lumbalis  ultima  fissa  et  aqua  repleta  erat ; 
in  substantia  vero  medullae  spinalis  canalis,  mem- 
brana tenui  obvolutus  detegebatur,  a vertebris  lum- 
baribus exortus  ad  vertebras  colli  extensus,  in  qua 
regione  sensim  sensimque  angustior  evasit,  et  tan- 
dem disparuit. 


“)  Pliilos.  Iransact.  Kr.  228. 

*’)  Lib.  citat. 

*')  Adv.  anat.  VI.  observ.  i4- 
*’)  Eodem  loco. 

')  Mcm.  <le  1’Acad.  des  sc.  1772. 

*)  Anatnime  «.  Pbysioloqle  des  Nervensysteins  Paris  1810. 

Gall  in  infante  recens  nato  vertebras  observa-' 
bat  lumbares  fissas,  inter  membranam  arachnoideam 
per  omnem  medullae  extensionem  collectionem  se- 
rosam , et  canales  duos  laterales , facile  inflandas , 
nullam  vero  communicationem  inter  se  foventes. 

Hydrorachiiis.  Forma  externa,  sub  qua  hydrops 
columnae  vertebralis  adparet,  diversa  est,  vel  ro- 
tunda , vel  sacciformis , vel  cum  basi  ampla , vel 
■sub  forma  tumoris  stylo  insidentis. 

Camper  “)  asserit,  cutem  externam  nunquam 
ad  illius  formationem  contribuere,  imo  deficere,  et 
membranam  fibrosam  medullae  spinalis  unicum  es- 
se involucrum  tumoris.  Adducuntur  tamen  obser- 
vationes , in  quibus  cutis  externa  manifeste  ad  for- 
njandum  tumorem  hydropicum  concurrebat. 

Locus , in  quo  collectio  serosa  invenitur  non 
semper  idem  est,  plerumque  tamen  intra  membra- 
nas medullae  spinalis  obtinet,  et  quidem  inter  mem- 
branam arachnoideam  et  piam  matrem,  quod  ex 
eo  facile  intelligitur , quod  arachnoidea  in  normali 
quoque  statu  humorem  serosum  exhalat.  Mekel  ad- 
ducit casum , in  quo  tumor  hydropicus  regionem 
lumbarem  infantis  quatuordecim  annorum  ob  iji- 
gens  incrementum  adperiebatur.  Effluxit  libra  cir- 
citer aquae,  et  caput,  quod  amplitudinem  antea  ob- 
tulit sat  notabilem  , conspicue  detumuit. 

In  alio  casu  ex  simili  tumore  hydropico  magna 
emissa  est  seri  quantitas,  postquam  vero  vulnus 
consanisset,  caput  ad  insignem  intumuit  magnitu- 
dinem , et  moriebatur  infans  cum  symtomatibus  hy- 
drocephali.  Cadaveris  sectione  instituta  in  ventri- 
culis cerebri  ad  octo  seri  librae  inveniebantur. 


“)  Dissert.  de  liydrop.  in  diss.  X.  vol.  11. 

In  plerisque  casibus  hydrorachitidis  aliae  quo- 
que conformationis  et  structurae  internae  medullae 
spinalis  vitia  inveniebantur,  uti  bifurcatio,  cavitas 
in  ipsa  substantia,  longitudo  aut  latitudo  abnormis, 
in  aliis  tamen  casibus  medullae  substantia  nullam 
obtulit  alienationem , in  aliis  iterum  organorum 
aliorum  abnormitates,  inversiones  viscerum , pro- 
lapsus vesicae  urinariae,  anus  imperforata,  defectus 
unius  alteriusve  renis,  aut  testiculi , non  raro  ex- 
tremitatum deformationes  inveniebantur. 

In  vitam  foetalem  nullam  habere  videtur  influ- 
xum nocivum;  infantes  enim  in  lucem  eduntur  vi- 
ventes, Sed  paulo  post  partum  tales  infantes  mo- 
riuntur ; in  casibus  vero,  in  quibus  vivere  continua- 
bant, languidi,  debiles,  macilenti  erant,  vesica 
eorum  urinalis  et  intestinum  rectum  paralytica  red- 
debantur , pluresque  alias  functionum  turbas  offe- 
rebant. 

Defectum  medullae  spinalis  non  semper  mor- 
tem pedissequam  habere , foetus  destantur  viven- 
tes et  bene  pasti  in  lucem  editi. 


B.  Z o o t o m i a. 

Prima  medullae  spinalis  vestigia  \n  annularibus  in- 
veniuntur ®).  In  hirudine  e.  g.  series  gangliorum  cir- 
citer viginti  in  latere  abdominis  sitorum  , per  du- 
plex filum  nerveum  , tum  inter  se  , quum  cum  an- 
nulo  medullari  oesophagi  junctorum  , catenam  si- 
stit gangliorum , quae  in  hoc  animali  ejusdem  sig- 


*)  Carus  Zootoniie. 

nificationis  est , ac  medulla  spinalis  in  perfectio- 
ribus. 

In  lumbrico  terestri  rudimenta  illa  magis  ad- 
huc conspicua  redduntur.  Quodvis  ganglion  cere- 
brale filum  nerveum  emittit , quod  in  latere  abdo- 
minis per  omnem  corporis  longitudinem  excurrit, 
in  pluribus  locis  intumescens,  cum  filo  lateris  alte- 
rius congreditur,  et  catenam  gangliorum  sistit,  quae 
formationi  medullae  spinalis  analoga  est.  In  Asca- 
ride  eandem  filorum  nervosorum  organisationem 
invenimus,  eo  tamen  distinctam,  quod  fila  ab  invi- 
cem separata  decurrunt. 

In  Cruslaceis , imprimis  in  Astaco  fluviatili  et 
Cancro  Maenate  filamenta  medullaria  retrorsum 
conversa  ad  caudam  usque  excurrunt , et  catenam 
gangliorum  efformant. 

In  Insectis  eandem  offendimus  formationem  ca- 
tenae gangliorum,  quae  uti  in  vermibus  secundum 
corporis  longitudinem  decurrit,  observari  tamen  li- 
cet, gangliorum  magnitudinem  pari  ratione  incres- 
cere, quo  altiorem  perfectionis  gradum  attigerit  ani- 
mal, numerus  vero  gangliorum  eadem  ratione  de- 
crescere. 

Insectorum  laroae  catenae  istae  gangliorum  for- 
mationem simpliciorem  ostendunt.  In  plerisque 
eorum , nervorum  par  ex  gangliis  cerebri  biloba- 
tis  emergit,  quod  in  regione  oesophagi  in  simplex 
confluit  filum  medullare,  integram  tractus  intestina- 
lis longitudinem  prosequens,  per  intervalla  in  gan- 
glia intumescens , atque  ramos  nervorum  emittens. 
— In  Coleopteris  perfectis,  toto  corpore  in  segmenta 
distincto,  simplex  illa  massa  medullaris  in  totidem 
quoque  ganglia  majora  discedit. 

In  pfWif/s  medulla  spinalis  ad  altioresjam  evo- 

lutiouis  gradus  elata  est,  cerebri  massam  superans. 
Paucis  exceptis  per  omnem  columnae  vertebralis 
extensionem , imo  per  vertebras  coccygeas  exten- 
ditur; in  quibusdam  Choudropterigiis , e.  g. -Tetro- 
don  Mola  , Lophio  piscatorio , quibus  medulla  spi- 
nalis brevior  est,  ac  columna  vertebralis,  illa,  ut 
in  homine  caudam  equinam  exhibet.  Forma  me- 
dullae spinalis  in  hac  classi  ad  humanam  maxime 
accedit,  format  quippe  in  piscibus  corpus  cylindri- 
cum, sulcum  offerens  longitudinalem,  et  in  illius 
substantia  , uti  in  foetu  humano , canalis  distingui 
potest.  Terminatur  medulla  spinalis  piscium  filo 
simplici,  et  obvolvitur  membrana  tenera;  colum- 
nae vertebralis  facies  interna  velamentum  suum  a 
dura  meninge  repetit. 

Quemadmodum  in  piscibus,  sic  quoque  i\\  Am- 
phibiis massa  medullae  spinalis  cerebrum  superat , 
extenditur  in  amphibiis  caudatis  ad  extremas  coc- 
cygis vertebras , in  auris  e.  g.  rana  in  osse  sacro 
terminatur.  Forma  medullae  spinalis  in  amphibiis 
non  multum  abludit  ab  illa  piscium , fissura  ante- 
rior et  posterior  optime  conspicitur , in  regione 
inquinali,  in  qua  maximam  nervorum  copiam  pro- 
mit, medulla  spinalis  intumescentiam  offert  nota- 
bilem. 

In  animalibus  sanguinis  calidi  demum  massa  me- 
dullae spinalis  relata  ad  cerebri  volumen  decres- 
cere incipit,  et  quidem  eadem  ratione,  qua  cere- 
brum magis  evolutum  est.  Longitudo  medullae  spi- 
nalis aaium  sat  magna  est,  forma  cylindrica,  sulcus 
longitudinalis  anterior  et  posterior  per  omnem  me- 
dullam excurrens,  nec  non  canalis  internus  con- 
spiciuntur. Prae  reliquis  notatu  dignae  sunt  intu- 
mescentiae  medullae  spinalis  in  Hlis  locis , ubi  ex- 

tremitatum  nervi  originem  sumunt.  Notatur  tan- 
dem cavitas  in  medullae  spinalis  massa,  membrana 
araclinoidea  obvoluta  et  humorem  continens , quae 
sinus  rhomboidalis  (rautenfdrmige  Grube)  ®)  vocatur. 

In  mammalibus  tandem  medulla  spinalis  tum 
quoad  massam , quum  quoad  evolutionem  cerebro 
subordinata  est,  et  respectu  formae,  situs,  textu- 
rae et  velamentorum  multo  magis  adfinis  est  me- 
dullae spinalis  hominis.  Non  desunt  tamen  differen- 
tiae, e.  g.  medulla  spinalis  reliquorum  mammalium 
profundius  descendit  in  canali  vertebrali,  et  quam- 
vis in  caudam  quoque  equinam  abeat,  per  os  ad- 
huc sacrum  extenditur,  per  foramina  coccygea  ner- 
vorum ramos  emittens.  Triplex  quoque  cernitur 
intumescentia , superior  ad  medullam  oblongatam, 
media  in  regione  extremitatum  superiorum , et  in- 
ferior , ad  extremitates  inferiores.  Sulcus  longitu- 
dinalis posterior  in  hac  animalium  classi  minus  con- 
spicuus evadit. 


*)  Carus  Zootomie. 

Pars  physiologica. 


Functio. 

Mirandum  certe  est , quam  raro  spinae  dorsalis  el 
medullae  spinalis  investigatio  tum  in  aegrotantibus, 
tum  in  mortuis  eo  fine  instituatur , ut  ex  abnormi- 
bus illius  mutationibus  sedes  et  causa  morborum 
quaeratur,  et  uti  in  organis  aliis  acurata  illorum 
inquisitio  lucem  super  functiones  eorum  persaepe 
spargebat,  cum  eadem  attentione  circa  hoc  orga- 
non  investigatio  instituatur.  An  ipsius  investigatio- 
nis difficultas,  an  defectus  attentionis  necessariae, 
in  id  organon  intentae,  inculpari  debeat,  difficul- 
ter disquirendum  est.  Imo  opera  Morgagnii , Lieu~ 
Lnudii , plena  ceteroquiu  disquisitionibus  anatomi- 
cis maximi  momenti,  parum  circa  hanc  rem  scru- 
tatori offerrunt.  Quid  quod  nomina  deficiunt  adae- 
quata ad  designandos  status  hujus  organi  abnormes. 
Asiruc , et  Sauoagesius  ad  designandam  colicam  pic- 
tonum  nomine  rachialgitidis  utuntur ; rachitis,  quae 
denominatio  juxta  etymologiam  inflammationem 
spinae  dorsalis  designat , in  medicorum  operibus 
statum  ossium  denotat , qui  nullam  cum  inflamma- 
tione adfinitatem  habet. 

Inveniuntur  tamen  in  operibus  medicorum  ve- 
tustorum sententiae,  quae  comprobare  videntur, 
illos  de  functione  hujus  organi  multum  cogitasse. 

Hippocrates  ait : At  vero  , si  medulla  spinalis 


Liber  de  praediet. 

aut  ex.  casu,  aut  aliqua  quapiam  causa  externa,  aut 
sua  sponte  laboraverit,  et  crurum  impotentiam  fa- 
cit, ut  ne  tactum  quidem  persentiat  aeger,  et  ven- 
tris et  vesicae,  adeo  ut  ne  primis  quidem  diebus 
stercus  aut  urina  nisi  coacte  reddatur. 

Celsus^):  medulla,  quae  in  spina  est,  discussa, 
nervi  resolvuntur , aut  distenduntur , sensus  inter- 
cidit, interposito  tempore  aliquo  sine  voluntate  in- 
feriores partes , vel  semen  vel  urinam  ,,  vel  etiam 
stercus  excernunt. 

Galenus^')  dicit:  si  ex  anatomia  didicimus,  ner- 
vos, varias  faciei  partes  adeuntes,  ex  cerebro  ori- 
ginem capere,  et  si  invenimus,  partium  harum  unam 
alteramve  et  totum  simul  corpus  debile  vel  paraly- 
ticum esse,  facile  intelligitur , causam  hujus  mali 
in  encephalo  esse  quaerendam.  Si  vero  istae  par- 
tes illaesae  sint,  in  reliquis  vero  corporis  partibus 
dissolutionem  adesse  invenimus,  tunc  ex  abnormi 
medullae  spinalis  statu  deducendus  est  morbus. 

A primis  jam  medicinae  exordiis  cognitum  est, 
laesiones  medullae  spinalis  paralyses  producere  par- 
tium, quae  infra  locum  adfectum  sitae  sunt,  et,  cum 
causa  abolitionis  sensus  et  motus  in  uno  aut  pluri- 
bus membris  ab  abnormi  medullae  spinalis  condi- 
tione dependeat,  hanc  abnormitatem  semper  resi- 
dere in  latere  medullae , parti  paralyticae  corre- 
spondenti. 

Haec  observatio  confirmata  fuit  serius  per  ex- 
perimenta in  animalibus  instituta,  quae  in  operibus 
medicorum  dispensa  ab  Hallero  collecta  sunt. 


“)  De  medicina  lib.  V. 

*')  De  locis  adfectis  Cap.  X.  ^ 
')  Efementa  pliysiol.  lom.  IV. 


Ex  his  observationibus  concludere  licuit,  me- 
dullam spinalem  directum  exercere  influxum  in  pro- 
ducendis motibus  et  sensationibus  in  'trunco  et 
extremitatibus , quarum  manifestationum  organon 
centrale  et  medium  agens  simul  actionum  voluhta- 
riarum  sistit.  Sub  ultimo  respectu,  organon  liocce 
dependet  ab  encephalo,  et  observationes  istae,  quae 
probare  videntur,  illius  actiones  non  dependere  ab 
influxu  encephali,  ostendunt  solummodo,  hujus  in- 
fluxum in  aliquas  vitae  manifestationes  eo  minus 
notabilem  esse , quo  minus  perfectam  organisatio- 
nem  animal  offert.  ^ 

Cum  ex  anatomia  notum  esset,  medullam  spi- 
nalem duplici  componi  massa,  grisea  et  alba,  nec 
non,  fibras,  ramos  nervorum  spinalium  constituen- 
tes posteriores  majores  esse  anterioribus,  nonnulli 
concluderunt , his  differentibus  partibus  differen- 
tem esse  functionem,  et  Bell  et  Magendie  docuerunt, 
ramos  posteriores  sensui,  et  anteriores  motui  prae- 
esse , quin  tamen  hae  facultates  uni  alterive  exclu- 
sive  competant. 

Influxus  medullae  spinalis  non  solum  in  pro- 
ducendis sensationibus  et  motibus  conspicuus  est , 
sed  extenditur  adhuc  ad  functiones,  quae  imme- 
diate ad  conservandam  vitam  necessariae  sunt , 
quippe,  circulationem  et  respirationem. 

Etiamsi  cel.  Haller  motum  cordis  soli  illius  ir- 
ritabilitati tribuere  videretur,  medullae  tamen  spi- 
nalis influxum  in  producendum  cordis  motum  ad- 
misit, dicit  enim  , mortem,  quae  citius  aut  se- 
rius laesionem  medullae  spinalis  in  superiore  illius 
parte  insequitur,  causari  per  cessationem  motus 


“)  Elem.  [iliys.  Tom.  IV. 

cordis,  quod  principales  de  medulla  spinali  nervos 
accipit. 

Eodem  loco  exempla  adfert  foetuum  , sine  ce- 
rebro natorum  , qui  per  aliquod  tempus  vixerunt , 
et  adjungit:  Plerisque  medullae  spinalis  etiam  fuit 
tantum , quantum  sufficere  poterat , ut  cordis  mo- 
tus superesset. 

TVilson  et  Clifle  experimenta  instituebant  in 
animalibus , quibus  constat , motum  cordis  adhuc 
continuare  demta  medulla  spinali  per  longius  tem- 
pus. Rullier  eXemplum  adfert,  motum  cordis  adhuc 
perstitisse,  destructa  medulla  spinali.  Ex  his  igitur 
conclusio  facienda  est,  motum  cordis  perstare  pos- 
se absente  medulla  spinali,  si  vero  haec  adest,  mo- 
tum cordis  illius  subjici  influxui. 

Directum  magis  et  immediatum  influxum  me- 
dulla spinalis  in  respirationis  officium  exerit,  id 
quod  subitanea  mors,  quae  laesiones  medullae  in 
superiore  illius  parte  insequitur,  ostendit.  In  ca- 
daveribus animalium  experimenti  causa  hac  ratio- 
ne peremtorum , pulmones  sanguine  turgidi  inve- 
niebantur , ita  ut  asphyxiae  et  suffocationi  a san- 
guinis ad  illud  organon  congestione  succumberent. 

Ab  aliis  auctoribus  principalis  medullae  spina- 
lis effectus  in  functiones  reliquas,  digestionem,  nu- 
tritionem,  se-et  excretiones,  in  producenduih  calo- 
rem animalem  praedicatur,  et  quidem  mediante  ner- 
vo sympathico  magno , qui  secundum  opinionem 
nonnullorum  in  ipsa  medulla  spinali  originem  capit. 

Rachetli  asserit , activitatem  et  perfectionem 


Philos.  transact.  ann.  i8i5. 

*’)  Delia  slruttura,  e delle  iunzioui  della  midolla  spiiialo.  Mi- 
hmo  i8i6- 

nutritionis  in  diversis  animalibus  in  ratione  inver- 
sa massae  cerebri  et  in  ratione  directa  massae  me- 
dullae spinalis  esse,  hancque  regulam  non  solum 
in  animalibus  vertebratis , sed  in  animalibus  quo- 
que inferiorum  ordinum  locum  habere , in  quibus 
filamentum  medullare  centrale  per  omnem  corpo- 
ris longitudinem  excurrens , medullam  spinalem 
sistit,  in  cujus  extremitate  cerebrum  per  simpli- 
cem intumescentiam  formatur.  Huic  praedominio 
medullae  spinalis  adscribenda  quoque  est  reproduc- 
tio  partium  amissarum  vel  destructarum,  et  divi-' 
sibilitas  unius  animalis  in  plura, 

Chaussier  et  Chossat  medullae  spinali  impri- 
mis productionem  caloris  animalis  attribuerunt. 
Experimenta  in  hunc  finem  in  animalibus  institu- 
ta, docuerunt,  vulnus  medullae  spinali  eo  loco, 
ubi  foramen  occipitale  egreditur , aut  inter  verte- 
bram cervicalem  secundam  et  tertiam  , aut  septi- 
mam cervicalem  et  primam  dorsalem  inflictum , 
abolitionem  caloris  et  mortem  producere , quae  eo 
celerius  insequitur,  quo  altius  vulnus  adplicatur. 


Ex  his  omnibus  sequitur,  organon  hocce,  huc- 
usque nondum  pro  sua  dignitate  disquisitioni  sub- 
jectum maximi  esse  in  functiones  organicas  et  ani- 
males fere  omnes,  momenti,  et  in  inquirendis  et 
tractandis  morbis  summa  medicorum  attentione 
dignum,  nec  unquam  praetervidendum. 


*)  Intlueuce  du  systeme  nerveux  sur  la  chalcur  auimalc.  Pa- 
ris 1820. 


Theses. 


I. 

IVJedicus  simplicitati  magis  studeat  , quam  va- 
rietati. 

II. 

Methodus,  pharmaca  ad  mentem  scholae  ho- 
moeopathicae  explorandi , fallax. 

III. 


Omne  contagium  per  inflammationis  proces- 
sum evolvitur. 


IV. 

Libri  medici , in  usum  profanorum  scripti , plus 
damni , quam  utilitatis  habent. 


V. 


Datur  diarrhoea  purgantibus  tractanda. 

VI. 

Vires  salutares  thermarum  in  multis  casibus 
longe  aliis  adscribendae  sunt  influxibus,  quam  ipsi 
aquae. 

VII. 

Chloroseos  frequentia  in  civitatibus  majoribus 
educationi  imputanda  est. 


VIII. 

Dantur  morbi  salutares. 

IX. 

Inflammatio  asthenica  contradictionem  involvit. 

X. 

In  arctissimos  limites  usus  remediorum  pro- 
phylacticorum  restringendus  est. 

XI. 

Febris  intermittentis  simplicis  character  est 
nervosus.. 


XII. 

Morborum  contagiosorum  sedes  cutis  est. 

